R: CUT inseamna Coeficientul de Utilizare al Terenului si reprezinta raportul dintre suprafata construita desfasurata a tuturor nivelurilor (fără subsol!) și suprafața parcelei. De exemplu, dacă la o parcela de 500 mp aveți un CUT de 1,5 înseamnă ca suprafața totala a casei nu poate depăși 750 mp (parter + etaje). Suprafata desfasurata trebuie să țină cont și de precizările referitoare la regimul de înălțime din PUZ. POT înseamnă Procentul de Ocupare al Terenului – exprimă raportul dintre suprafata construita și suprafața parcelei. Se exprimă în procente. De exemplu, POT = 40 (40%) înseamnă ca, pe o parcela de 500 mp, amprenta la sol a casei poate avea maxim 200 mp. Pe înălțime însă puteți urca atat cat va permite CUT-ul. Concret, sa presupunem o parcela de 500 mp, cu un CUT de 1,5 și un POT de 40 (%) și cu posibilitatea de a construi P+1+M înseamnă ca amprenta la sol a primului nivel (parterul) trebuie sa fie de maxim 200 mp. Nivelul 1 (etajul) poate fi de încă 200 mp iar mansarda tot de 200 mp. Avem un CUT de 1,2 (600 mp / 500 mp) deci respectăm prevederile din PUZ.